Die burgermeester van Carnot stuur vir ons toe ‘n vriendelike briefie saam met ‘n gesant wat daarop neerkom dat die gesant vir ons die burgermeester se gebied in die rivier sal wys en dat ons dit asb. vir hom moet werk. Uit hoflikheid en nuuskierigheid besluit ons om maar te gaan kyk.
Ons soek-helde het darem ‘n groot fakkel aangesteek toe ons naby die afklimplek kom. Ek vermoed vir hul eie vermaak.
Van hoenders gepraat, Johan het vir ons drie henne (kom ons wees positief) gekoop in Carnot en hulle word tot die grond toe bederf. Pa gooi aanhoudend vir hulle broodkrummels en hulle word in die aand na hul eie stellasie onder die afdak gedra. Hulle verkies om op die eettafel te slaap en is redelik vies oor die ronddraery.